L'estudi parteix de la premissa que l'avaluació de les polítiques i dels serveis públics és una necessitat política, de gestió i de millora, relacionada amb l'extensió del principi de governança definit per la Comissió Europea en el Llibre blanc sobre la governança europea (2001) com el "conjunt de normes, processos i comportaments que afecten la qualitat de l'exercici dels poders, en particular, la legitimitat, la transparència, la coherència, l'eficàcia i l'eficiència".
Així doncs, l'avaluació té com a objectiu principal millorar unes situacions donades i les polítiques que s'hi porten a terme.
L'avaluació s'estructura en quatre àmbits, en cada un dels quals es desenvolupen unes línies d'actuació.
Els quatre àmbits són els següents:
- L'ordenació del sistema de formació professional reglada.
- Els efectius del sistema i la gestió dels centres.
- Les sortides i la continuïtat formativa dels graduats.
L'anàlisi s'ha fet des de cinc òptiques diferents que s'han configurat en línies:
Línia 1: anàlisi de l'adequació de l'estructura i dels continguts del sistema als requeriments de l'activitat economicoproductiva i de la cohesió social des del punt de vista del legislador.
Línia 2: anàlisi dels mecanismes de l'adequació de la formació a les necessitats i oportunitats de qualificació i a les demandes socials i ocupacionals existents a escala local, nacional, estatal i comunitària.
Línia 3: anàlisi de les condicions d'implantació de la formació professional reglada, per tant, es pren en consideració el rol del Departament d'Educació en la gestió del sistema.
Línia 4: anàlisi dels processos que porten a terme els centres d'FPR i dels recursos de què disposen (components, estructura, gestió, processos d'ensenyament i aprenentatge).
Línia 5: anàlisi de les conseqüències de la política educativa aplicada i de la gestió dels recursos humans i materials esmerçats, així com de l'acció desenvolupada pels efectius del sistema.
Document de bases de l'avaluació de la formació professional reglada a Catalunya 2008-2009 (gener de 2008)
El número 11 de la col·lecció "Documents" presenta la concreció de l'avaluació de la formació professional reglada duta a terme en el període 2008-2009 i que afecta tots els centres que la imparteixen a Catalunya.
L'avaluació de la formació profesional reglada 2008-2009 (gener de 2008)
En el número 10 dels "Quaderns d'avaluació" es presenta una síntesi de la concreció de l'avaluació.
Volum 1: El marc normatiu i la seva aplicació (setembre 2009)
El número 13 de la col·lecció "Documents" se centra en l'anàlisi del marc normatiu i de la implantació dels acords i recomanacions sobre FP a Catalunya (línia 1)
Volum 2: Anàlisi comparada dels sistemes de formació professional d'àmbit espanyol i internacional (novembre 2009)
El número 14 de la col·lecció "Documents" està destinat a l'anàlisi comparativa de diversos sistemes de FP a nivell estatal i internacional (línia 2).
Volum 3: El Departament d'Educació en la gestió i l'administració de la formació professional reglada (abril 2010)
El número 15 de la col·lecció "Documents" analitza el paper del Departament d'Educació en la gestió i l'administració de la formació professional reglada a Catalunya (línia 3).
Volum 4: organització i gestió dels centres educatius d'FP (maig 2010)
En el número 16 de la col·lecció "Documents" es presenten els resultats de l'avaluació des del punt de vista de l'organització i la gestió en els centres educatius dels cicles formatius de l'FP (línia 4).
Avaluació de la formació professional reglada.
Síntesi de resultats (gener 2010)
En el número 16 dels "Quaderns d'avaluació" es presenta una síntesi dels resultats de les línies 1, 2, 3 i 4 de l'avaluació.
En el número 17 de la col·lecció "Documents" es presenten els resultats de la línia 5 de l'avaluació.
L'avaluació de sisè d'educació primària 2010 i de la inserció laboral dels graduats en FPR (setembre de 2010)
En el número 18 dels "Quaderns d'avaluació" es presenta una síntesi dels resultats de la línia 5 de l'avaluació.
Conclusions i recomanacions (setembre de 2010)
En el número 17 de la col·lecció "Informes d'avaluació" es presenta en resum executiu i les conclusions i recomanacions de totes les línies d'actuació compreses en l'avaluació.
Indicadors per a la creació d'un observatori de la relació cost-eficàcia de l'FPR (setembre 2010)
El document fa una proposta de set indicadors generals del sistema i vuit indicadors d'eficàcia que s'han d'analitzar periòdicament per observar l'evolució del sistema de l'FRR.